[{"text_idx": "#000001", "text": "La libro allogas per la neordinaraj aventuroj de la knabo Jombor kaj la eta Miki, kiu estas dekcentimetra, tamen sperta fari miraklojn \u2013 flugi rapide, eniri nerimarkeble en domojn, vendejon, pirats\u0302ipojn, indianajn tendarojn."}, {"text_idx": "#000002", "text": "Julian Modest bone konas la infanan pensmanieron, rakontas majstre, vekas la infanan fantazion kaj montras la mirindan buntan mondon de la fabeloj. La libro instigas la etajn legantojn pensi, rezoni, fantazii. La legaj\u0302o estas simpla kaj facila, konvena por c\u0302iuj, kiuj komencas lerni la Internacian Lingvon. \u201cLa aventuroj de Jombor kaj Miki\u201d estos por la legantoj pordo al mirakla mondo."}, {"text_idx": "#000005", "text": "En \u201cNe forgesu mian voc\u0302on\u201d estas amo, sekretoj, mistero. La pentristo Veselin kaj la j\u0302urnalistino Milena renkontig\u0302as, konatig\u0302as, ekamas unu la alian, sed ilia amo ne dau\u0306ras longe. Subite Milena malaperas. Iu vers\u0302ajne murdis s\u0302in. Veselin vane serc\u0302as s\u0302in. Restas nur la rememoroj pri Milena kaj la sola deziro de Veselin neniam forgesi s\u0302ian voc\u0302on."}, {"text_idx": "#000006", "text": "En \u201cAu\u0306tuna ferio\u201d la c\u0302efheroo Martin estas talenta verkisto. Por finverki sian novan romanon li iras en belan maran ripozejon, luas hotelan c\u0302ambron, esperante, ke en silento kaj trankvilo li dau\u0306rigos la verkadon. Tamen tie li renkontas allogan enigman junulinon kaj okazas kelkaj strangaj eventoj."}, {"text_idx": "#000008", "text": "La libron eldonis Eldonejo \u201cLibera\u201d, Belgio. La libro estas ac\u0302etebla c\u0302e la eldonejo kaj c\u0302e UEA."}]